Jiminyano wa Modena (Cognento, Modena, Emilia-Romagna, Italia, 15 Januari 312 - Modena, 31 Januari 397) alikuwa askofu wa mji huo wa Italia Kaskazini kuanzia mwaka 342/344 ingawa kwanza alikimbia jukumu hilo alipochaguliwa akiwa bado shemasi tu. Alimaliza Upagani jimboni na kupambana na Uario akishirikiana na Ambrosi wa Milano na alipata umaarufu kwa kufukuza pepo hata akaitwa Konstantinopoli akaponye binti kaisari. Tangu kale anaheshimiwa na Wakatoliki na Waorthodoksi kama mtakatifu. Sikukuu yake huadhimishwa tarehe 31 Januari. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko http://www.santiebeati.it/dettaglio/39175 Martyrologium Romanum, 2004